Brüssel 15.12.2005

KOM(2005) 663 lõplik

Ettepanek

NÕUKOGU MÄÄRUS

millega muudetakse määrust (EÜ) nr 92/2002 Bulgaariast, Eestist, Horvaatiast, Leedust Liibüast, Rumeeniast, Ukrainast ja Valgevenest pärineva karbamiidi impordi suhtes kohaldatava lõpliku dumpinguvastase tollimaksu kehtestamise ning ajutise dumpinguvastase tollimaksu lõpliku sissenõudmise kohta

(komisjoni esitatud)

S ELETUSKIRI

ETTEPANEKU TAUST |

Ettepaneku põhjendused ja eesmärgid Käesolev ettepanek käsitleb nõukogu määruse (EÜ) nr 92/2002, millega kehtestatakse lõplikud dumpinguvastsed tollimaksud muu hulgas Bulgaariast pärineva karbamiidi impordi suhtes, välja arvatud juhtudel kui nimetatud toodet ekspordib otse Bulgaaria eksportiv tootja Chimco AD, kelle hinnakohustuse on komisjon määrusega (EÜ) nr 1497/2001 heaks kiitnud. |

Üldine taust Käesolev ettepanek on seotud algmääruse rakendamisega ja tuleneb uurimisest, mis viidi läbi algmäärusele vastavate sisuliste- ja menetlusnõuete alusel. |

Ettepanekus käsitletavas valdkonnas kehtivad õigusnormid Käesoleva ettepaneku valdkonnas puuduvad praegu kehtivad õigusnormid. |

Vastavus liidu muudele põhimõtetele ning eesmärkidele Ei kohaldata. |

HUVITATUD ISIKUTEGA KONSULTEERIMINE JA MÕJU HINDAMINE |

Konsulteerimine huvitatud isikutega |

Menetlusega seotud isikutel on juba olnud võimalus kaitsta oma huve uurimise ajal algmääruse sätete kohaselt. |

Eksperthinnangute kogumine ja kasutamine |

Väliseksperte ei vajatud. |

Mõju hindamine Käesolev ettepanek on algmääruse rakendamise tulemus. Algmäärus ei näe ette üldist mõju hindamist, kuid sisaldab täielikku loendit tingimustest, mida peab hindama. |

ETTEPANEKU ÕIGUSLIK KÜLG |

Kavandatava meetme kokkuvõte Komisjoni määruses (EÜ) nr …/2005[1] osutatud põhjustel leitakse, et Bulgaaria eksportiv tootja Chimco AD on rikkunud kohustuse tingimusi. Seetõttu tuleks kohustusele antud heakskiit tühistada ja nõukogu määrust (EÜ) nr 92/2002 vastavalt muuta. Uurimisega seoses konsulteeriti liikmesriikidega. Kõik liikmesriigid toetasid ettepanekut. Seepärast tehakse ettepanek, et nõukogu võtaks vastu lisatud määruse ettepaneku, mis tuleks avaldada Euroopa Liidu Teatajas nii kiiresti kui võimalik. |

Õiguslik alus Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, viimati muudetud nõukogu 8. märtsi 2004. aasta määrusega (EÜ) nr 461/2004. |

Subsidiaarsuse põhimõte Ettepanek kuulub ühenduse ainupädevusse. Seega subsidiaarsuse põhimõtet ei kohaldata. |

Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |

Eespool nimetatud algmääruses on kirjeldatud vastavad meetmed ning see ei võimalda siseriiklikke otsuseid. |

Ei kohaldata nõudmist, mille kohaselt ühenduse, riigivalitsuste, piirkondlike ja kohalike pädevate asutuste, ettevõtete ja kodanike rahalist ja halduskoormust hoitakse võimalikult madalal ja ettepaneku eesmärgiga proportsionaalsena. |

Vahendite valik |

Kavandatav vahend: määrus. |

Muud õigusaktid ei oleks asjakohased, sest algmäärus ei näe muid võimalusi ette. |

MÕJU EELARVELE |

Ettepanek ei mõjuta ühenduse eelarvet. |

2. Ettepanek

NÕUKOGU MÄÄRUS

millega muudetakse määrust (EÜ) nr 92/2002 Bulgaariast, Eestist, Horvaatiast, Leedust Liibüast, Rumeeniast, Ukrainast ja Valgevenest pärineva karbamiidi impordi suhtes kohaldatava lõpliku dumpinguvastase tollimaksu kehtestamise ning ajutise dumpinguvastase tollimaksu lõpliku sissenõudmise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed („algmäärus“),[2] eriti selle artikleid 8 ja 9,

võttes arvesse komisjoni ettepanekut, mis esitati pärast konsulteerimist nõuandekomiteega,

ning arvestades järgmist:

A. EELNENUD MENETLUS

(1) Komisjon teatas 21. oktoobril 2000 Euroopa Liidu Teatajas avaldatud teadaandes dumpinguvastase menetluse alustamisest[3] Bulgaariast, Eestist, Horvaatiast, Leedust Liibüast, Rumeeniast, Ukrainast ja Valgevenest pärineva karbamiidi („kõnealune toode“) impordi suhtes.

(2) Kõnealuse menetluse tulemusel kehtestati ajutised dumpinguvastased tollimaksud Bulgaariast, Eestist, Horvaatiast, Leedust Liibüast, Rumeeniast, Ukrainast ja Valgevenest pärineva karbamiidi impordi suhtes ja lõpetati komisjoni määrusega (EÜ) nr 1497/2001[4] menetlus Egiptusest ja Poolast pärineva karbamiidi impordi suhtes.

(3) Samas määruses kiitis komisjon Bulgaaria eksportiva tootja Chimco AD pakutud kohustuse heaks. Vastavalt määruses (EÜ) nr 1497/2001 sätestatud tingimustele vabastati kõnealuse ettevõtte toote import ühendusse ajutistest dumpinguvastastest tollimaksudest vastavalt sama määruse artikli 3 lõikele 1.

(4) Hiljem kehtestati nõukogu määrusega (EÜ) nr 92/2002[5] („lõplik määrus“) Bulgaariast, Eestist, Horvaatiast, Leedust Liibüast, Rumeeniast, Ukrainast ja Valgevenest pärineva karbamiidi impordi suhtes lõplikud tollimaksud. Vastavalt nimetatud tingimustele anti määrusega kehtestatud Chimco AD toodetud ja ühenduse esimesele sõltumatule kliendile otse eksporditud toodetele lõpliku dumpinguvastase tollimaksu vabastus, kuna kõnealuse äriühingu kohustus oli menetluse esialgses etapis lõplikult heaks kiidetud. Nagu on märgitud lõpliku määruse põhjenduses 137, kohandati kohustusega pakutud miinimumhinda seoses ühenduse kantud kahju kõrvaldamise taseme muutmisega.

B. KOHUSTUSE TÄITMATA JÄTMINE

(5) Chimco AD pakutud kohustus kohustab asjaomast ettevõtet muu hulgas eksportima ühendusele kõnealust toodet teatavate minimaalsete impordihindadega („MIP“) või üle muude tasemete. Nimetatud minimaalset hinnataset tuleb respekteerida kvartaalse kaalutud keskmise tasemel. Samuti kohustub ettevõte lepingukohustustest mitte mööda hiilima mistahes muu osapoolega sõlmitavate täiendavate kokkulepete näol. Peale selle on Chimco AD kohustatud saatma Euroopa Komisjonile kvartaliaruande kõnealuse toote kogu ekspordimüügi kohta Euroopa Ühendusele.

(6) Chimco AD ei saatnud kahe kvartaliaruande täiendavaid andmeid tehniliselt vastuvõetavas vormis. Hiljem ei esitanud Chimco AD enam mingeid andmeid seoses kvartaliaruannetega. Seetõttu leitakse, et ettevõte ei täitnud oma kohustust saata Euroopa Komisjonile kvartaliaruandeid kogu ekspordimüügi kohta Euroopa Ühendusse ja seega oli ta rikkunud asjaomast kohustust.

(7) Komisjoni määruses (EÜ) nr …/2005[6] kirjeldatakse avastatud rikkumiste laadi üksikasjalikumalt.

(8) Pidades silmas nimetatud rikkumisi, on Chimco AD (TARICi lisakood A272) pakutud kohustus komisjoni määrusega (EÜ) nr …/2005 tagasi lükatud ja Chimco AD toodetud ja eksporditud kõnealuse toote impordi suhtes tuleks viivitamata kehtestada lõplik dumpinguvastane tollimaks.

(9) Kooskõlas määruse (EÜ) nr 384/96 artikli 8 lõikega 9 tuleb määrata dumpinguvastase tollimaksu määr uurimise käigus tuvastatud asjaolude põhjal, mille alusel võeti kohustus. Kuna kõnealuse uurimise lõppedes tehti määrusega (EÜ) nr 92/2002 dumpingu ja kahju suhtes lõplik otsus, peetakse asjakohaseks, et lõplik dumpinguvastane tollimaksumäär kehtestatakse nimetatud määruses sätestatud tasemel ja vormis, nimelt 21,43 eurot tonni kohta vaba netohinna suhtes ühenduse piiril enne tollimaksu sissenõudmist.

C. MÄÄRUSE (EMÜ) NR 92/2002 MUUTMINE

(10) Pidades silmas eespool sätestatut, tuleks määruse (EMÜ) nr 92/2002 lisa vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Käesolevaga muudetakse määrust (EÜ) nr 92/2002 järgmiselt:

1. Artikli 1 lõikes 2 Bulgaariat käsitlev rida asendatakse järgmisega:

Päritoluriik | Tootja | Lõplik dumpinguvastane tollimaks (eurot tonni kohta) | TARICi lisakood |

Bulgaaria | Kõik ettevõtted | 21,43 | - |

2. Artikli 2 lõikes 1 kustutatakse tabeli alune Bulgaariat käsitlev rida.

Riik | Äriühing | TARICi lisakood |

Bulgaaria | Chimco AD, Shose az Mezdra, 3037 Vratza | A272 |

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas .

Käesolev määrus on tervikuna siduv ja vahetult kohaldatav kõikides liikmesriikides.

Brüssel, […]

Nõukogu nimel

eesistuja

[1] ELT L…,…, 2005, lk

[2] EÜT L 56, 6.3.1996, lk 1. Määrust on viimati muudetud määrusega (EÜ) nr 461/2004 (ELT L 77, 13.3.2004, lk 12).

[3] EÜT C 301, 21.10.2000, lk 2.

[4] EÜT L 197, 21.7.2001, lk 4.

[5] EÜT L 17, 19.1.2002, lk 1 Määrust on viimati muudetud määrusega (EÜ) nr 1107/2002 (EÜT L 168, 27.6.2002, lk 1).

[6] ELT L…,…, 2005, lk